stanford-oval/wikipedia huggingface dataset:
Arvokonservatismi
Sisältö

Arvokonservatiiviseen konsensukseen sisältyy laaja-alainen näkemys kysymyksistä avioliiton määritykseen, abortin saatavuuteen, pornografiaan, kouluopetuksen sisältöön, päihteiden käyttöön ja seksuaaliseen kanssakäymiseen. Perinteisesti Yhdysvalloissa liittovaltion lainsäädäntö on heijastellut näitä näkemyksiä. Laajemmin arvokonservatismi yhdistyy kulttuurikonservatismin tavoitteisiin vapaasta markkinataloudesta ja heikosta keskusvallasta. Arvokonservatiivit ovat hakeneet ohjeensa omien uskonnollisten perinteidensä ilmoituksellisista teksteistä ja perustaneet lainsäädännön niiden ehdottomiin totuusväittämiin. Arvokonservatiivit saattavat uskoa, että yhteiskunta rakentuu hauraalle ihmissuhteiden verkostolle, jota on ylläpidettävä velvollisuuksien, perinteisten arvojen ja vakiintuneiden instituutioiden avulla.lähde tarkemmin?
Vastakkaisen liberaalin, rawlsilaisen näkemyksen mukaan uskonto ja uskoon pohjautuvat arvot ovat uskontokuntien ja uskovien yksityiselämän asioita. Kaiken valtiollisen toiminnan tulisi rawlsilaisen oikeudenmukaisuusteorian mukaan pohjata sekulaareihin, järkiperäisiin tehtävänasetteluihin ja tähdätä ainoastaan hyvinvoinnin ja oikeudenmukaisuuden lisäämiseen.
Historia > Tausta

Arvokonservatismin tausta on protestanttisessa kulttuurissa ja etiikassa, joka hyväksyttiin nimenomaan käytännönläheisenä ratkaisuna Yhdysvaltain historiassa 1800-luvulla. Protestanttiseen uskonnollisuuteen liittyi Europpassa ja Yhdysvalloissa yksityistasolta lähtenyt kristillis-sosiaalinen etiikka, jossa ihminen määritteli suhdettaan lähimmäiseen eikä suuriin yhteiskunnallisiin rakenteisiin. Kristillinen etiikka tuli perustaksi vapaaehtoiselle työlle lähimmäisten auttamiseksi ja on pysynyt Yhdysvalloille tyypillisenä. Arvokonservatiivien parista tulivat myös monet orjuuden vastustajat, joita on kutsuttu myös sosiaalisiksi konservatiiveksi.
Yhdysvaltalainen arvokonservatismi perustui ajatukselle keskenään tasa-arvoisista amerikkalaisista, jotka puolustivat moraalisesti staattista arvomaailmaa. Alexis de Tocqueville on todennut amerikkalaisesta arvokonservatismista, että heidän käsityksessä kristinuskon ja vapauden käsitteet mieletään niin läheisesti, että on mahdotonta käsittää toista ilman toista.
Kannatus

Vuonna 2015 noin neljännes (25 %) suomalaisista arveli olevansa arvokonservatiiveja. Tuolloin tehdyn kyselyn mukaan 36 prosenttia perussuomalaisten, 36 prosenttia keskustalaisten ja 36 prosenttia kokoomuslaisten kannattajista määrittelivät itsensä arvokonservatismin kannattajiksi. Eniten arvokonservatiiveiksi itseään määritteleviä löytyi näiden suomalaisten puolueiden kannattajista. Arvokonservatiivisuus on yleisempää ikääntyneillä.
Myös Isossa-Britanniassa ikääntyneemmät ovat tavallisesti arvokonservatiiveja. Vuoden 1997 vaaleissa 42 prosenttia 80-vuotiaista äänesti konservatiiveja. Ison-Britannian äänestystuloksista pystytään päättelemään, että arvokonservatismin kannatus kasvaa iän myötä. Nuoret äänestävät arvoliberaaleja, mutta tarkastelemalla vaaleja vuodesta 1964 äänestäjien kanta on muuttunut enemmän arvokonservatiiviseksi iän myötä.
Yhdysvalloissa arvokonservatiivit äänestävät yleensä republikaanista puoluetta, jonka kannattajiin lukeutuu kristillinen oikeisto. Vuonna 2010 tehdyn kyselyn mukaan republikaaneista 18 prosenttia oli erittäin konservatiivisia ja 53 prosenttia konservatiivisia. 43 prosenttia erittäin konservatiivisista republikaanien kannattajista oli vähintään 55-vuotiaita. Ja 42 prosenttia konservatiivisista republikaaneista. 73 prosenttia konservatiivisista republikaaneista oli protestantteja. Yhdysvalloissa arvokonservatiivisen katolilaisuuden kannattaja vastustaa aborttia.
Asino

| Asino (А́сино) |
| --- | --- |
 Tomskin alue, alla kaupungin sijainti alueella
 Asino
 Koordinaatit: 57°00′N, 86°08′E 
Valtio:  Venäjä
Feneraatiopiiri:  Siperian federaatiopiiri
Alue:  Tomskin alue
Piiri:  Asinon piiri
Väkiluku (2010):  25 618
Aikavyöhyke:  UTC+7 (MSK+4)
Postinumero:  636840-636844
Suuntanumero(t):  +7 38241
 
 gorod.asino.ru 
Infobox OKVirheellinen NIMI-arvo: 
Asino (ven. А́сино) on kaupunki ja Asinon piirin hallintokeskus Tomskin alueella Venäjällä. Se sijaitsee Obin sivujoen Tšulymin varrella 109 kilometriä Tomskista koilliseen. Taigan asemalta lähtevä sivurata yhdistää sen Siperian rataan.
Katunäkymä Asinosta. Kuva vuodelta 2009.
Väestönlaskennan 2010 mukaan Asinon kaupungissa asui 25 618 ja koko piirissä 36 459 henkeä.
Vuonna 1895 syntyneen siirtolaistaajaman nimenä oli aluksi Ksenijevski Nikolai II:n sisaren Ksenijan mukaan. Vuonna 1933 taajama sai nimen Asino ja vuonna 1952 siitä tuli kaupunki. Nykyään siellä on lähinnä puunjalostus- ja elintarviketeollisuutta. Kaupungissa toimii kotiseutumuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Asinon piirin sivusto (venäjäksi)
Asifluorfeeni

| Asifluorfeeni |
| --- | --- |


Tunnisteet
IUPAC-nimi:  5-[2-kloori-4-(trifluorimetyyli)fenoksi]-2-nitrobentsoehappo
CAS-numero:  50594-66-6
PubChem CID:  44073
SMILES:  C1=CC(=C(C=C1C(F)(F)F)Cl)OC2=CC(=C(C=C2)[N+](=O)[O-])C(=O)O
Ominaisuudet
Molekyylikaava:  C14H7NClO5F3
Moolimassa:  361,656 g/mol
Sulamispiste:  151,5–157 °C
Tiheys:  1,647 g/cm3
Liukoisuus veteen:  Veteen 0,12 g/l (25 °C)
Asifluorfeeni (C14H7NClO5F3) on aromaattinen orgaaninen yhdiste. Yhdistettä käytetään maataloudessa rikkaruohomyrkkynä, mutta sen käyttö Euroopan unionin alueella on kiellettyä.
Ominaisuudet

Huoneenlämpötilassa asifluorfeeni on väritöntä tai kellertävää kiteistä ainetta. Yhdiste liukenee vain hyvin vähän veteen ja kohtalaisesti eräisiin orgaanisiin liuottimiin kuten etanoliin, asetoniin, dikloorimetaaniin ja ksyleeniin. Asifluorfeenin herbisidiset ominaisuudet perustuvat siihen, että se on protoporfyrinogeenioksidaasientsyymin inhibiittori ja siten estää kasveja syntetisoimasta klorofylliä ja täten fotosynteesi estyy. Tämän seurauksena kasvi kuihtuu. Yhdiste ei ole akuutisti kovin myrkyllistä ja on lähinnä ärsyttävää. Se on kuitenkin todennäköisesti syöpää aiheuttava eli karsinogeeninen yhdiste.
Valmistus ja käyttö

Asifluorfeenia valmistetaan 2-kloori-4-trifluorimetyylifenolin ja 2-nitro-5-klooribentsoehapon välisellä reaktiolla. Yhdistettä käytetään rikkaruohomyrkkynä muun muassa maapähkinä-, soija- ja riisiviljelmillä. Yhdiste on hyväksytty käytettäväksi, muun muassa Yhdysvalloissa, mutta ei esimerkiksi Kanadassa. Euroopan unionin alueella asifluorfeenin käyttö kiellettiin vuonna 2002.
Asemahotelli

| Asemahotelli |
| --- | --- |
Tyyli:  perhesarja
Luoja(t):  Raija Artimo
Pääosissa:  Emmi Jurkka Sakari Jurkka Jussi Jurkka
Alkuperämaa:  Suomi
Verkko:  Mainos-TV
Esitetty:  21. tammikuuta 1965 – 23. joulukuuta 1965
Jaksoja:  10
Aiheesta muualla
IMDb
Elonet
Asemahotelli on suomalainen televisiosarja vuodelta 1965. Sen tuotti Mainos-TV. Sarjan käsikirjoitti Raija Artimo. Alkupään jaksot ohjasi Pauli Virtanen, loppupään puolestaan Ritva Nuutinen.
Synopsis

Asemahotelli sijaitsee jossain rautateiden risteyksessä. Se on vanha, huonokuntoinen ja purku-uhan alla. Hotellia johtaa Alma Sundqvist. Almaa avustaa hänen poikansa Varma Onni, joka toimii portieerina. Alman toinen poika, Oiva Toivo, pitää pihapiirissä verstasta, jossa hän korjailee naapureiden viallisia laitteita. Oiva Toivon tähtäimessä on oma autokorjaamo. Kolmikko pitää tiiviisti yhtä. Sarjassa on kolmen päähenkilön lisäksi vain yksi henkilö, joka on mukana useammassa kuin yhdessä jaksossa: lihakauppias Lehtonen. Hän on ihastunut Almaan.
Vastaanotto

Asemahotellia pidettiin liiankin "kotikutoisena".
Tausta ja tuotanto

Asemahotellia esitettiin kuukausittain alkaen tammikuusta 1965. Se edusti televisioyhtiöiden uutta tapaa tuottaa sarjoja: jaksojen määrää ei ollut päätetty ennalta ja niitä esitettiin harvakseltaan. Päähenkilöiden lukumäärä oli rajattu ja tapahtumapaikkoja oli yksi. Televisiosarjat olivat nousseet yleisön suosioon 1960-luvun alussa, ja jaksot esitettiin usein tiheään tahtiin perättäisinä päivinä. Asemahotellissa vierailivat muun muassa Pia Hattara, Heidi Krohn, Esko Salminen ja Elsa Turakainen. Asemahotellia ei tallennettu kuvanauhalle.
Asemahotellin kuviota, jossa tapahtumat on sijoitettu pääosin yhteen paikkaan ja päähenkilöinä on kolmen hengen yrittäjäperhe, muistuttaa muun muassa 1970-luvun lopun suosikkisarja Tankki täyteen.
Näyttelijät

| 0 | 1 | 2 |
| --- | --- | --- |
|  Emmi Jurkka  | … |  Alma Sundqvist   |
|  Sakari Jurkka  | … |  Varma Onni   |
|  Jussi Jurkka  | … |  Oiva Toivo   |
|  Hannes Häyrinen  | … |  lihakauppias Lehtonen   |
Asetanilidi

| Asetanilidi |
| --- | --- |


Tunnisteet
IUPAC-nimi:  N-fenyyliasetamidi
CAS-numero:  103-84-4
PubChem CID:  904
SMILES:  CC(=O)NC1=CC=CC=C1 
Ominaisuudet
Molekyylikaava:  C8H9NO
Moolimassa:  135,162 g/mol
Sulamispiste:  114,3 °C
Kiehumispiste:  304 °C
Tiheys:  1,219 g/cm3
Liukoisuus veteen:  Veteen 0,639 g/l (25 °C)
  
Asetanilidi (C8H9NO) on amidi. Asetanilidia käytetään syntetisoidessa muun muassa lääkeaineena. Asetanilidia on myös käytetty kipua ja kuumetta lieventävänä lääkeaineena.
Valmistus

Asetanilidia voidaan valmistaa aniliinin ja jääetikan välisellä reaktiolla. Asetanilidi erotetaan tislaamalla ja kiteytetään.
Asetanilidi liukenee hieman kylmään veteen, kuumaan huomattavasti enemmän. Yhdiste liukenee myös orgaanisiin liuottimiin, kuteen alkoholeihin ja eetteriin.
Käyttö

Asetanilidia käytetään valmistettaessa synteettisesti väriaineita ja lääkkeitä, lisäaineena vetyperoksidiliuoksissa ja selluloosiesterivernissoissa. Ainetta käytetään myös muoviteollisuudessa polymeraatioreaktioiden kiihdytinaineena.
Käyttö > Käyttö lääkeaineena

Asetanilidi tuotiin lääkemarkkinoille vuonna 1886 Antifebrin-nimellä. Lääkettä käytettiin alentamaan kuumetta ja kipulääkkeenä esimerkiksi päänsärkyyn ja reumapotilailla. 1940-luvun lopulla selvisi, että asetanilidi metaboloituu ihmisen elimistössä parasetamoliksi, joka on kuumetta ja kipua lieventävä aine. Asetanilidi hydrolysoituu myös aniliiniksi, joka on myrkyllistä erityisesti, jos asetanilidilääkettä käyttää pitkään. Sivuoireina on muun muassa methemoglobinemiaa. Sivuvaikutusten vuoksi aineelle pyrittiin löytämään turvallisempia korvaajia kuten sen etyylieetteri fenasetiini. Sittemmin parasetamoli on korvannut myös fenasetiinin, koska sillä ei ole samanlaisia sivuvaikutuksia kuin asetanilidilla tai fenasetiinilla.
Aiheesta muualla

KEGG: Acetanilide (englanniksi)
Asetanilidin käyttöturvallisuustiedote, Sigma Aldrich, viitattu 26.12.2014.
ChemBlink: Acetanilide (englanniksi)
Fremde Heere Ost

Fremde Heere Ost (suom. Itäiset vieraat armeijat) oli yleisnimitys toisen maailmansodan aikana Saksan armeijan itäisien maiden vapaaehtoisjoukkoista koostuvan armeijakunnan nimitys.
Armeijakunnassa palveli muun muassa suomalaisia, volgantataareja, armenialaisia ja virolaisia. Enimmillään palveluksessa oli vuonna 1943 varsinaisesti taisteluihin osallistuvia 176 pataljoonaa ja 38 komppanian verran työ-, vartiointi- ja koulutusyksiköitä.
Frekventatiivi

Frekventatiivi on verbijohdos, jolla ilmaistaan jonkin tekemisen olevan toistuvaa tai ajoittaista sekä vähemmän huolellista kuin kantaverbillä. Sillä voidaan osoittaa myös tekemisen sattumanvaraisuutta ja leikillisyyttä.
Esimerkkejä suomen kielen frekventatiivista ovat esimerkiksi laulaa-verbin lauleskella ja tavata-verbin tapailla. Toisinaan suomen kielessä jonkin kantaverbin frekventatiivi tarkoittaa tyystin eri asiaa kuin kantaverbi, kuten esimerkiksi palaa-palella ja raataa-raadella (ellei raadella ole pikemminkin sanasta raato).
Suomen lisäksi frekventatiivi on käytössä muun muassa latinassa. Esimerkiksi moderni englannin kieli sen sijaan ei tuota enää uusia frekventatiiviverbejä.
Asetyyliasetoni

| Asetyyliasetoni |
| --- | --- |


Tunnisteet
IUPAC-nimi:  Pentaani-2,4-dioni
CAS-numero:  123-54-6
PubChem CID:  31261
SMILES:  CC(=O)CC(=O)C
Ominaisuudet
Molekyylikaava:  C5H8O2
Moolimassa:  100,114 g/mol
Sulamispiste:  -23,5 °C
Kiehumispiste:  140,4 °C
Tiheys:  0,972 g/cm3
Liukoisuus veteen:  160 g/l 
   
Asetyyliasetoni eli 2,4-pentaanidioni (C5H8O2) on diketoneihin kuuluva orgaaninen yhdiste. Yhdistettä käytetään orgaanisen kemian synteeseissä ja komplekseja metallien kanssa muodostavana kelatoivana yhdisteenä.
Ominaisuudet

Asetyyliasetoni on väritöntä nestettä. Yhdiste liukenee veteen ja sekoittuu täydellisesti orgaanisten liuottimien kanssa. Asetyyliasetonilla esiintyy keto-enolitautomeriaa. Tautomerian tasapainotila riippuu aineen olomuodossa ja liuoksena liuottimesta. Esimerkiksi nestemäisenä 20 °C:ssa 82 % prosenttia yhdisteestä on enolimuodossa ja 18 % diketonina.
Valmistus ja käyttö

Asetyyliasetonin synteesiin on useita vaihtoehtoja. Teollisuudessa useimmiten käytetty tapa on isopropenyyliasetaatin isomeroiminen kuumentamalla molybdeenikatalyytin läsnä ollessa 500–600 °C:n lämpötilaan. Tuote puhdistetaan jakotislauksella. Muita tapoja valmistaa yhdistettä ovat asetonin ja etyyliasetaatin välinen Claisen-kondensaatio, etyyliasetoasetaatin ja keteenin välinen reaktio tai asetonista ja etikkahappoanhydridistä magnesiumin suolojen tai booritrifluoridin toimiessa katalyyttinä.
Asetyyliasetonilla on useita käyttökohteita kemianteollisuudessa. Yhdiste reagoi muodostaen useita erilaisia heterosyklisiä yhdisteitä, joita käytetään lääkkeinä tai väriaineina. Se reagoi muun muassa hydratsiinien kanssa 3,5-dimetyylipyratsoleiksi, hydroksyyliamiinien kanssa muodostuu 3,5-dimetyyli-isoksatsoleja ja ureoiden, tioureoiden ja guanidiinien kanssa muodostuu 2,4-dimetyylipyrimidiinejä.
Asetyyliasetoni on kaksihampainen ligandi ja emästen länäollessa se muodostaa monien metalli-ionien kanssa asetyyliasetonaattikelaatteja. Nämä kelaatit liukenevat veden lisäksi myös veden kanssa sekoittumattomiin liuottimiin eli asetyyliasetonia voidaan käyttää metallien erottamiseen vedestä. Metallien asetyyliasetonaattikompleksit ovat myös hyödyllisiä katalyyttejä useissa orgaanisen kemian prosesseissa.
Aiheesta muualla

Wikimedia Commonsissa on kuvia tai muita tiedostoja aiheesta .
Asetyyliasetonin käyttöturvallisuustiedote, Sigma Aldrich, viitattu 26.12.2014.
Asetyyliasetonin tautomeriset muodot
Asiana

| Asiana Dioecesis Asiana> Rooman diokeesi |
| --- | --- |

 Asianan diokeesin alue.
Valtio:  Rooman valtakunta Itä-Rooman valtakunta
Prefektuuri:  Oriens
Nykyinen valtio/alue:  Kreikka, Turkki
Perustettu:  n. 293
Asiana (lat. Dioecesis Asiana, m.kreik. Διοίκησις Ασίας/Ασιανής, Dioikēsis Asias/Asianēs) oli Rooman valtakunnan diokeesi, joka käsitti osan Vähästä-Aasiasta ja Egeanmeren saarista.
Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.
Provinssit

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
| Provinssit> n. vuosina 293–395 | Provinssit> n. vuodesta 395 |
| --- | --- |
(Asia)
Caria
Hellespontus
Insulae
Lycia et Pamphylia: Lycia
Lycia et Pamphylia: Pamphylia
Lydia
Phrygia prima: Phrygia Pacatiana
Phrygia secunda: Phrygia salutaris
Pisidia
Pisidia: Lycaonia
Selitykset:
↑  Provinssit Diocletianuksen noin vuonna 293 tekemän uudistuksen jälkeen.
↑  Provinssit Theodosius I:n ajan jälkeen vuonna 395, kun imperiumi jaettiin Länsi- ja Itä-Roomaan.
1 2  Asian provinssi oli tavallaan diokeesin alueella, mutta ei kuulunut siihen, koska se oli prokonsulin hallinnassa.
Aiheesta muualla

Kuvia tai muita tiedostoja aiheesta Asianan diokeesi Wikimedia Commonsissa
Rooman diokeesit
| --- | --- |
n. 293–395:  Africa · Asiana · Britannia · Gallia · Hispania · Italia · Moesia · Oriens · Pannonia · Pontica · Thracia · Viennensis
n. 395–:  Aegyptus · Africa · Asiana · Britannia · Dacia · Gallia · Hispania · Italia annonaria · Italia suburbicaria · Macedonia · Oriens · Pannonia · Pontica · Septem provinciae · Thracia
Asetyylikloridi

| Asetyylikloridi |
| --- | --- |


Tunnisteet
CAS-numero:  75-36-5
PubChem CID:  6367
SMILES:  CC(=O)Cl
Ominaisuudet
Molekyylikaava:  C2H3OCl
Moolimassa:  78,494 g/mol
Sulamispiste:  -112 °C
Kiehumispiste:  50,9 °C
Tiheys:  1,105 g/cm3
Liukoisuus veteen:  Reagoi veden kanssa
    
Asetyylikloridi eli etanoyylikloridi tai etaanihappokloridi (CH3COCl) on happoklorideihin kuuluva orgaaninen yhdiste. Sitä käytetään orgaanisessa synteesissä.
Ominaisuudet

Asetyylikloridi on pistävänhajuista ja syövyttävää nestettä. Asetyylikloridi liukenee orgaanisiin liuottimiin, kuten bentseeniin, asetoniin, dietyylieetteriin ja kloroformiin. Veden kanssa se reagoi voimakkaasti ja hydrolysoituu etaanihapoksi ja suolahapoksi.
Asetyylikloridi reagoi alkoholien kanssa muodostaen etikkahapon estereitä, tertiääristen alkoholien kanssa usein tertiäärisiä alkyyliklorideja, ja amiinien kanssa reagoidessaan amideja. Yhdiste reagoi myös eetterien ja tiolien kanssa. Yhdiste reagoi myös aromaattisten hiilivetyjen ja alkeenien kanssa muodostaen ketoneja.
Valmistus ja käyttö

Teollisuudessa asetyylikloridia valmistetaan etikkahappoanhydridin ja suolahapon välisellä reaktiolla. Myös etaanihapon ja suolahapon välistä reaktiota voidaan käyttää tai valmistaa yhdistettä rikkidioksidin, kloorin ja natriumasetaatin välisellä reaktiolla.Tuote puhdistetaan tislaamalla.
Laboratoriomittakaavassa asetyylikloridia valmistetaan etaanihapon ja fosforitrikloridin, fosforipentakloridin, rikkimonokloridin tai tionyylikloridin välisellä reaktiolla.
Yhdistettä käytetään orgaanisessa kemiassa asetyloimisreagenssina. Se on reaktiivisempi kuin etikkahappo tai etikkahappoanhydridi ja sitä voidaan käyttää myös silloin, kun nämä eivät reagoi. Ainetta käytetään useiden lääkeaineiden, kuten asetyylisalisyylihapon, asetaminofeenin ja asetanilidin valmistuksessa. Lisäksi sitä käytetään väriaineiden valmistuksessa. Asetyylikloridi reagoi aromaattisten hiilivetyjen kanssa Friedel–Crafts-asylointireaktiolla, jolloin muodostuu ketoneja. Näin valmistetaan muun muassa asetofenonia.
Aiheesta muualla

Wikimedia Commonsissa on kuvia tai muita tiedostoja aiheesta .
Asetyylikloridin kansainvälinen kemikaalikortti
Asetyylikloridin käyttöturvallisuustiedote, Sigma Aldrich, viitattu 26.12.2014.
Asemakaava

Porin asemakaava vuodelta 1852.
Asemakaava on maankäytön suunnittelussa eli kaavoituksessa yksityiskohtaisin kaava. Asemakaavassa keskitytään johonkin tiettyyn kunnan osaan. Asemakaavassa osoitetaan kunnan osa-alueen käytön ja rakentamisen järjestäminen ja siten luodaan perusta maanomistajien ja kunnan välisten suhteiden muotoutumiselle. Kunnan yleiskaava ohjaa asemakaavojen laadintaa. Vanhoissa teksteissä käytetään sanaa asemakartta.
Asemakaavan merkinnät

Asemakaavan laadinnassa otetaan huomioon kunnan kehitys ja ajanmukaisuus. Siinä määritellään yksityiskohtaisesti tietyn alueen käyttötarkoitus sekä ohjataan rakentamista. Siinä esitetään yleensä rakennusten muoto ja sijoittuminen, leikkipaikkojen ja pysäköintialueiden sijainti ja mitoitus, kerrosala, rakennustapaa koskien esimerkiksi julkisivumateriaalit, ääneneristysmääräykset, väestönsuojelutapa ja tontin huleveden käyttö. Kaavamerkinnät on määritelty Suomen rakentamismääräyskokoelmassa, mutta asemakaavalla pyritään määräämään vain välittömästi maankäyttöön liittyvistä kysymyksistä. Kaavaan merkitään myös tonttien tehokkuusluku.
Asemakaavassa voidaan määrittää ja määrätä alueen suojelukohteet.
Asemakaavan hyväksyminen

Keskikokoisessa suomalaisessa kaupungissa voi olla laadittu satojakin asemakaavoja. Kaavan hyväksymisen jälkeen alue on rakennuskiellossa, kunnes kaava on saanut lainvoiman.
Uuden asemakaavan hyväksyy kunnanvaltuusto, vähäisen muutoksen voi hyväksyä kunnanhallitus tai lautakunta.
Vuosittainen kaavoituskatsaus

Kunnan tulee vähintään kerran vuodessa laatia katsaus kunnassa vireillä olevista kaava-asioista. Kaavoituskatsauksessa selostetaan lyhyesti kaava-asiat ja niiden käsittelyvaiheet, sekä sellaiset päätökset ja muut toimet, joilla on välitöntä vaikutusta kaavoituksen lähtökohtiin, tavoitteisiin, sisältöön ja toteuttamiseen.
Aiheesta muualla

Kaavamerkinnät
Rakennusperinto.fi - Kaavoitus ja suojelu (Arkistoitu – Internet Archive)
Merel Freriks

| Mitalit> Maa:   Alankomaat.Naisten käsipallo.EM-kilpailut  | Mitalit> Maa:   Alankomaat.Naisten käsipallo.EM-kilpailut  | Mitalit> Maa:   Alankomaat.Naisten käsipallo.EM-kilpailut  | Maa:   Alankomaat> Naisten käsipallo. |
| --- | --- | --- | --- |
|  Pronssia | Ranska 2018 |  |  |
Merel Freriks (s. 6. tammikuuta 1998) on alankomaalainen käsipalloilija. Hän on pelannut Alankomaiden maajoukkueessa lokakuusta 2017 alkaen 15 ottelua ja tehnyt niissä 22 maalia. Hän on saavuttanut EM-kilpailuissa pronssia vuonna 2018.
Freriks on seuratasolla pelannut kotimaassaan Emmen & Omstrek Handballissa vuoteen 2017 sekä Saksassa HSG Bensheim/Auerbachissa vuosina 2017–2019 ja Borussia Dortmundissa vuodesta 2019.
Peter Frenkel

| Mitalit | Mitalit | Mitalit |  |
| --- | --- | --- | --- |
|  Peter Frenkel |  Peter Frenkel |  Peter Frenkel |  |
Maa:   Itä-Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | München 1972 | 20 km kävely |  |
|  Pronssia | Montreal 1976 | 20 km kävely |  |
Peter Frenkel (s. 13. toukokuuta 1939 Eckartsberga, Saksa) on saksalainen kilpakävelijä, jonka päämatkana oli 20 kilometriä. Kilpailu-urallaan hän edusti Itä-Saksaa.
Frenkel voitti Münchenin 1972 kesäolympialaisissa kultaa 20 kilometrin kävelyssä ajalla 1.26.42,4. Seuraavissa olympialaisissa Montréalissa 1976 hän saavutti pronssia ajalla 1.25.29,4. Jo Méxicon 1968 olympialaisissa hän sijoittui kymmenenneksi ajalla 1.37.20,8. Helsingin EM-kilpailuissa 1971 hän sijoittui neljänneksi ajalla 1.27.52,8. Rooman EM-kilpailuissa 1974 hän keskeytti.
Frenkel saavutti kaksi kolmatta sijaa kävelyn maailmancupissa vuosina 1970 ja 1975. Hän käveli 20 000 metrin ratakävelyssä maailmanennätyksen 1.25.50,0 heinäkuussa 1970 ja 1.25.19,4 kesäkuussa 1972. Lisäksi hän teki kahden tunnin ratakävelyn maailmanennätyksen 26 658 metriä huhtikuussa 1971 ja 26 930 metriä huhtikuussa 1974; jälkimmäisessä kilpailussa hän teki myös 30 000 metrin ratakävelyn maailmanennätyksen 2.14.21,2.
Frenkel aloitti keskimatkojen juoksijana ja siirtyi vuonna 1960 kävelyyn. Häntä valmensi vuoteen 1968 saakka Wilhelm Kustak ja tämän jälkeen Hans-Joachim Pathus. Ennen Münchenin olympialaisia hän harjoitteli Schönefeldin lentokentän alipainekammiossa.
Frenkel edusti ASK Vorwärts Potsdam -seuraa. Aktiiviurallaan hän oli 182 senttimetriä pitkä ja painoi 75 kilogrammaa. Urheilu-uransa jälkeen hän toimi valokuvaajana ja Kansanarmeijan majurina.